1987D0595 — DA — 30.11.1987 — 000.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS AFGØRELSE

af 30. november 1987

om accept, på Fællesskabets vegne, af Toldsamarbejdsrådets rekommandation af 22. maj 1984 om anvendelse af koder til angivelse af dataelementer samt af fire af dens bilag

(87/595/EØF)

RÅDET FOR DE EUROPÆISKEFÆLLESSKABER HAR — ▼M1 under henvisning til Traktaten om Oprettelse af Det Europæiske Økonomiske Fællesskab, særlig artikel 113, ▼B under henvisning til forslag fra Kommissionen, under henvisning til udtalelse fra Europa-Parlamentet ( 1 ), og ud fra følgende betragtninger: ud fra følgende betragtninger: Toldsamarbejdsrådets rekommandation af 22. maj 1984 har til formål at lette udvekslingen af data mellem toldadministrationerne og mellem disse administrationer og deltagerne i den internationale handel, ved at der i forbindelse med sådanne dataudvekslinger anvendes koder, der er godkendt på internationalt plan og kan anvendes universelt til angivelse af dataelementer; rekommandationen, som effektivt bidrager til lettelser i den internationale handel, omhandler et emne, der i betragtning af den seneste udvikling inden for kommunikationsteknologien er af særlig interesse for toldvæsenernes funktionsmåde og i videre forstand for gennemførelsen af Fællesskabets handelspolitik; de eksisterende fællesskabsbestemmelser gør det muligt at acceptere fire bilag til rekommandationen tillige med selve rekommandationen — TRUFFET FØLGENDE AFGØRELSE:

Artikel 1

Toldsamarbejdsrådets rekommandation af 22. maj 1984 om anvendelse af koder til angivelse af dataelementer samt nedennævnte bilag accepteres på Fællesskabets vegne:



— bilag II: Containerbetegnelser, — bilag V: Varebeskrivelse og toldpositioner eller statistiske overskrifter, — bilag VI: Toldprocedurer, — bilag VII: Måleenheder.

Rekommandationen og ovennævnte bilag er knyttet til denne afgørelse.

Artikel 2

Formande for Rådet udpeger den person, der er beføjet til at meddele Toldsamarbejdsrådets generalsekretær Fællesskabets accept af den i artikel 1 nævnte rekommandation og de anførte bilag.

TOLDSAMARBEJDSRÅDETS REKOMMANDATION

af 22. maj 1984

Om anvendelse af koder til angivelse af Dataelementer

TOLDSAMARBEJDSRÅDET,

som ønsker at lette udvekslingen af data mellem toldadministrationerne og mellem disse administrationer og deltagerne i den internationale handel,

som tager i betragtning, at det i forbindelse med sådanne udvekslinger af data er ønskeligt at anvende koder, der er godkendt på internationalt plan, og som kan anvendes universelt til angivelse af dataelementer,

som tager hensyn til og støtter de internationale standarder, som Den Internationale Standardiseringsorganisation (ISO) har vedtaget vedrørende anvendelse af koder eller kodestrukturer til angivelse af dataelementer,

som tager hensyn til og støtter de rekommandationer, som er vedtaget af arbejdsgruppen vedrørende forenkling af de internationale handelsprocedurer under Den Økonomiske Kommission for Europa (ECE/FN), og hvori det anbefales, at der anvendes koder eller kodestrukturer til angivelse af dataelementer i forbindelse med den internationale handel,

som tager i betragtning, at de koder eller kodestrukturer, der er anført i bilagene til denne rekommandation, udgør et egnet grundlag for angivelse af dataelementer i forbindelse med udveksling af data,

som anbefaler stater, hvad enten de er medlemmer af rådet eller ej, samt toldunioner eller økonomiske unioner, at anvende de koder eller kodestrukturer, der er anført i bilagene til denne rekommandation, samt senere ajourførte eller reviderede versioner af disse koder eller kodestrukturer til angivelse af dataelementer i udvekslingen af data mellem toldadministrationer og mellem disse administrationer og deltagerne i den internationale handel, når der er behov for en angivelse i kode,

som gør opmærksom på, at accept af denne rekommandation indebærer accept af rekommandationen og mindst ét af de dertil knyttede bilag, og at hvert bilag betragtes so værende en særskilt rekommandation,

som opfordrer de stater, hvad enten de er medlemmer af rådet eller ej, samt de toldunioner eller økonomiske unioner, som accepterer denne rekommandation, til at give generalsekretæren meddelelse om, hvilket eller hvilke bilag de accepterer, og fra hvilket tidspunkt de har til hensigt at anvende rekommandationen, samt hvorledes den pågældende anvendelse finder sted. Generalsekretæren videresender disse oplysninger til toldadministrationerne i alle medlemsstaterne. Han videresender dem ligeledes til toldadministrationerne i stater, der ikke er medlemmer af rådet, til toldunioner eller økonomiske unioner, der har accepteret denne rekommandation.

BILAG II

CONTAINERBETEGNELSER

Anbefalede koder

1. Der gøres opmærksom på ISO-koden i den internationale standard 6346 (fragtgodscontainere — koder, identificering og mærkning) i forbindelse med angivelse af data vedrørende fragtgodscontainere, der anvendes inden for andre transportmåder en lufttransport, og den kode, der er udarbejdet af IATA til betegnelse af data vedrørende luftfragtcontainere.

2. Når toldmyndighederne fanger og behandler identificeringsdata, anbefales det, at der afsættes 17 tegn i EDB-systemerne og dertil knyttede dokumenter med henblik på anvendelse af ISO-koden (eventuelt 17 tegn i alt) og nuværende og senere versioner af IATA-koden (henholdsvis 9 og 12 tegn).

Kortfattet beskrivelse

ISO-kode

3. International standard 6346 fastlægger et alfanumerisk mærkningskodesystem på 17 tegn for fragtgodscontainere og indeholder en entydig international identificering ved hjælp af en ejerkode, et serienummer og en landekode, et kontroltalsystem til kontrol med rigtigheden af registreringen af ejerkoden og serienummeret og oplysning vedrørende containerstørrelse og type.

IATA-kode

4. Den af IATA udviklede kode til angivelse af data vedrørende luftfragtcontainere omfatter på nuværende tidspunkt 9 alfanumeriske tegn (containertype, størrelse og kompatibilitet, serienummer og ejerkode). I 1990 vil IATA-koden bestå af 12 alfanumeriske tegn omfattende et kontroltal.

BILAG V

VAREBESKRIVELSE OG TOLDPOSITIONER ELLER STATISTISKE OVERSKRIFTER

Anbefalet kodestruktur

1. Det Harmoniserede Varebeskrivelses- og Varenomenklatursystem bør anvendes.

Kortfattet beskrivelse

2. Det Harmoniserede Varebeskrivelses- og Varenomenklatursystem er en polyvalent nomenklatur med seks cifre for transportable varer, som både opfylder behovet hos toldmyndigheder, udenrigshandels- eller produktionsstatistikere, transportører og producenter. Det Harmoniserede System egner sig til databehandling og transmission og indeholder en fælles terminologi og kode, som specifikt identificerer 5 019 varegrupper, som resultat af en detaljeret udvidelse af 1 241 positioner med fire cifre. Disse er et resultat af en meget omfattende revision og ajourføring, ikke blot i detaljer, men også strukturelt af Toldsamarbejdsrådets nomenklatur (TSRN). Det Harmoniserede System kan om fornødent underopdeles yderligere med henblik på nationale eller internationale behov.

BILAG VI

TOLDPROCEDURER

Anbefalet kode

1. De generelle retningslinjer og koden baseret på ét ciffer, der er udarbejdet af TSR-arbejdsgruppen om datamatisering på toldområdet, bør anvendes ved repræsentation af toldprocedurer. De generelle retningslinjer og koden baseret på ét ciffer er anført i dossieret om datamatisering af toldoperationer.

Kortfattet beskrivelse

2. Koden for repræsentation af toldprocedurer, der er udarbejdet af TSR-arbejdsgruppen om datamatisering på toldområdet, er en meget generel kode baseret på ét ciffer, inden for hvilken de vigtigste toldprocedurer er identificerede, og som sætter brugerne i stand til at udarbejde særlige koder, hvormed nationale og internationale behov kan tilgodeses.

BILAG VII

MÅLEENHEDER

Anbefalede koder

1. De koder, der er indeholdt i henstilling nr.20 fra Den Økonomiske Kommission for Europa (Koder for måleenheder der anvendes i international samhandel) bør anvendes ved repræsentation af måleenheder.

Kortfattet beskrivelse

2. De måleenhedskoder, som Den Økonomiske Kommission for Europa har udarbejdet, består i en alfabetisk kode med fast længde (tre bogstaver) og en numerisk kode med fast længde (tre cifre).

( 1 ) EFT nr. C 318 af 30. 11. 1987.